Tenåringsgutter ranet to menn i Oslo
Politiet i Oslo fikk like etter klokken 17 to uavhengige meldinger om knivran på Grünerløkka, skriver Osloby.no. - Vi tror det dreier seg om de samme ranerne på grunn av nærheten i tid og sted, samt sammenfallende beskrivelser, sier operasjonsleder Martin Todnem i Oslo politidistrikt til NTB. Han sier de to gjerningsmennene blir beskrevet som tenåringsgutter med utenlandsk opprinnelse, men som snakker norsk. De to brukte kniv til å true til seg verdisaker som mobiltelefoner og penger. Flere væpnede enheter, samt en hundepatrulje lette etter gjerningsmennene torsdag kveld.
To tenåringsgutter knivranet to menn på to ulike steder på Grünerløkka i Oslo torsdag ettermiddag.